text: Politi offentliggør billeder af røvere
  27 august 2014 kl. 14.25
  Politiet har netop offentliggjort billeder fra røveriet mod guldsmed i Horsens onsdag middag. De tre gerningsmænd er nu efterlyst.
  Billederne er fra et overvågningskamera i guldsmed Poul Halse, hvor røverne forsøgte at stjæle dyre ure onsdag formiddag.
  Røverne havde både pistol og hammer med, men det lykkedes alligevel ikke for røverne at komme ind til urerne på grund af en specialsikret montre.
  Politiet vil gerne have hjælp til at finde de tre gerningsmænd.
  Oplysninger kan gives til politiet på 114.
  